Document ID: 31989L0656

Reference:
EUR-Lex - 31989L0656 - EL
Avis juridique important
|
31989L0656
Οδηγία 89/656/ΕΟΚ του Συμβουλίου της 30ής Νοεμβρίου 1989 σχετικά με τις ελάχιστες προδιαγραφές ασφάλειας και υγείας για τη χρήση από τους εργαζόμενους εξοπλισμών ατομικής προστασίας κατά την εργασία (Τρίτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)
Επίσημη Εφημερίδα αριθ. L 393 της 30/12/1989 σ. 0018 - 0028 Φινλανδική ειδική έκδοση: Κεφάλαιο 5 τόμος 4 σ. 0187  Σουηδική ειδική έκδοση: Κεφάλαιο 5 τόμος 4 σ. 0187
ΟΔΗΓΙΑ ΤΟΥ ΣΥΜΒΟΥΛΙΟΥ της 30ής Νοεμβρίου 1989 σχετικά με τις ελάχιστες προδιαγραφές ασφαλείας και υγείας για τη χρήση από τους εργαζόμενους εξοπλισμών ατομικής προστασίας κατά την εργασία ( Τρίτη ειδική οδηγία κατά την έννοια του άρθρου 16  παράγραφος 1 της οδηγίας 89/391/ΕΟΚ ) ( 89/656/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 188^Α,  την πρόταση της Επιτροπής, που υποβλήθηκε μετά από διαβούλευση με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι το άρθρο 118 Α της συνθήκης προβλέπει ότι το Συμβούλιο θεσπίζει, με οδηγία, τις ελάχιστες προδιαγραφές για την προώθηση της καλυτέρευσης, ιδίως του χώρου της εργασίας, προκειμένου να εξασφαλισθεί καλύτερο επίπεδο προστασίας της ασφαλείας και της  υγείας των εργαζομένων  ότι, δυνάμει του εν λόγω άρθρου, οι οδηγίες αποφεύγουν την επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων  ότι η ανακοίνωση της Επιτροπής σχετικά με το πρόγραμμά της στον τομέα της ασφαλείας, της υγιεινής και της υγείας στον τόπο εργασίας^(4 ), προβλέπει την έκδοση οδηγίας για τη χρήση εξοπλισμών ατομικής προστασίας κατά την εργασία  ότι το Συμβούλιο, στο ψήφισμά του της 21ης Δεκεμβρίου 1987 για την ασφάλεια, την υγιεινή και την υγεία στον χώρο εργασίας^(5 ), σημείωσε την πρόθεση της Επιτροπής να του υποβάλει, σε σύντομο χρονικό διάστημα, τις ελάχιστες προδιαγραφές σχετικά με την  οργάνωση της ασφαλείας και της υγείας των εργαζομένων στο χώρο εργασίας  ότι η τήρηση των ελαχίστων προδιαγραφών για τη χρήση εξοπλισμών ατομικής προστασίας, οι οποίες εξασφαλίζουν καλύτερο επίπεδο ασφαλείας και υγείας, αποτελεί επιτακτικό καθήκον για τη διασφάλιση της ασφαλείας και της υγείας των εργαζομένων   ότι η παρούσα οδηγία είναι μια ειδική οδηγία κατά την έννοια του άρθρου 16 παράγραφος 1 της οδηγίας 89/391 /ΕΟΚ του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφαλείας και της υγείας των  εργαζομένων κατά την εργασία^(6 )  ότι, ως εκ τούτου, οι διατάξεις της εν λόγω οδηγίας εφαρμόζονται πλήρως στον τομέα της χρήσης, από τους εργαζομένους, εξοπλισμών ατομικής προστασίας κατά την εργασία, με την επιφύλαξη περισσότερο περιοριστικών ή/και  ειδικών διατάξεων που περιέχονται στην παρούσα οδηγία  ότι η παρούσα οδηγία αποτελεί ένα συγκεκριμένο στοιχείο στα πλαίσια της πραγμάτωσης της κοινωνικής διάστασης της εσωτερικής αγοράς  ότι τα μέτρα συλλογικής προστασίας πρέπει να έχουν προτεραιότητα σε σχέση με τους εξοπλισμούς ατομικής προστασίας  ότι ο εργοδότης υποχρεούται να θέτει σε εφαρμογή μηχανισμούς και μέτρα ασφαλείας  ότι οι προδιαγραφές της παρούσας οδηγίας δεν μπορούν να επιφέρουν τροποποιήσεις των εξοπλισμών ατομικής προστασίας που είναι σύμφωνοι προς τις κοινοτικές οδηγίες σχετικά με το σχεδιασμό και την κατασκευή τους, από την πλευρά της ασφαλείας και της  υγείας, σε σχέση με τις διατάξεις των ιδίων αυτών οδηγιών  ότι είναι σκόπιμο να προβλεφθούν ενδείξεις που τα κράτη μέλη να μπορούν να χρησιμοποιούν για τον καθορισμό των γενικών κανόνων όσον αφορά τη χρησιμοποίηση των εξοπλισμών ατομικής προστασίας  ότι, βάσει της απόφασης 74/325/ΕΟΚ^(7 ), όπως τροποποιήθηκε τελευταία από την πράξη προσχώρησης του 1985, η Επιτροπή ζήτησε τη γνώμη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας, προκειμένου  να διατυπώσει προτάσεις στον τομέα αυτόν,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   ΜΕΡΟΣ Ι ΓΕΝΙΚΕΣ ΔΙΑΤΑΞΕΙΣ Άρθρο 1 Αντικείμενο 1 .  Η παρούσα οδηγία, που είναι η τρίτη ειδική οδηγία κατά την έννοια του άρθρου 16 παράγραφος 1 της οδηγίας  89/391/ΕΟΚ, καθορίζει τις ελάχιστες προδιαγραφές ασφαλείας και υγείας για τη χρήση, από τους εργαζομένους κατά την εργασία, εξοπλισμών ατομικής προστασίας .  2 .  Οι διατάξεις της οδηγίας 89/391/ΕΟΚ εφαρμόζονται πλήρως σ' ολόκληρο τον τομέα που αναφέρεται στην παράγραφο 1, με την επιφύλαξη περισσότερο περιοριστικών ή/και ειδικών διατάξεων που περιέχονται στην παρούσα οδηγία .  Άρθρο 2 Ορισμός 1 .  Για τους σκοπούς της παρούσας οδηγίας, ως εξοπλισμός ατομικής προστασίας νοείται κάθε εξοπλισμός τον οποίο ο εργαζόμενος πρέπει να φορά ή να κρατά για να προστατεύεται από έναν ή περισσότερους κινδύνους για την ασφάλεια ή την υγεία του κατά την  εργασία καθώς και κάθε συμπλήρωμα ή εξάρτημα που εξυπηρετεί αυτό το σκοπό .  2 .  Ο ορισμός που αναφέρεται στην παράγραφο 1 δεν καλύπτει :  α ) ^τα συνήθη ενδύματα εργασίας και τις στολές που δεν προορίζονται ειδικά για την προστασία της ασφαλείας και της υγείας του εργαζομένου  β ) τον εξοπλισμό των υπηρεσιών πρώτων βοηθειών και διάσωσης  γ ) τον εξοπλισμό ατομικής προστασίας των στρατιωτικών, των αστυνομικών και του προσωπικού των υπηρεσιών τήρησης της τάξης  δ ) τον εξοπλισμό ατομικής προστασίας στα μέσα οδικών μεταφορών  ε ) τα αθλητικά είδη  στ ) τον εξοπλισμό αυτοάμυνας ή αποτροπής  ζ ) τις φορητές συσκευές ανίχνευσης και σηματοδότησης κινδύνων και βλαβερών παραγόντων .  Άρθρο 3 Γενικός κανόνας Οι εξοπλισμοί ατομικής προστασίας πρέπει να χρησιμοποιούνται εφόσον οι κίνδυνοι δεν είναι δυνατό να αποφευχθούν ή να περιοριστούν επαρκώς με τεχνικά μέσα συλλογικής προστασίας ή με μέτρα, μεθόδους ή διαδικασίες οργάνωσης της εργασίας .   ΜΕΡΟΣ ΙΙ ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ Άρθρο 4 Γενικές διατάξεις 1 .  Οι εξοπλισμοί ατομικής προστασίας πρέπει να είναι σύμφωνοι προς τις κοινοτικές διατάξεις σχετικά με το σχεδιασμό και την κατασκευή τους, από την πλευρά της ασφαλείας και της υγείας .  Εν πάση περιπτώσει, οι εξοπλισμοί ατομικής προστασίας πρέπει :  α ) ^να είναι κατάλληλοι για τους κινδύνους που πρέπει να προλαμβάνονται, χωρίς να συνεπάγονται νέο μείζονα κίνδυνο  β ) να ανταποκρίνονται στις συνθήκες που επικρατούν στο χώρο εργασίας  γ ) να λαμβάνουν υπόψη τις εργονομικές απαιτήσεις και τις απαιτήσεις υγείας του εργαζομένου  δ ) να ταιριάζουν στο χρήστη, μετά από τις απαραίτητες προσαρμογές .  2 .  Στην περίπτωση πολλαπλών κινδύνων, για τους οποίους απαιτείται να φορά ο εργαζόμενος ταυτόχρονα περισσότερους από έναν εξοπλισμούς ατομικής προστασίας, οι εξοπλισμοί αυτοί πρέπει να είναι συμβατοί και να διατηρούν την αποτελεσματικότητά τους έναντι  του/των αντίστοιχου/ων κινδύνου/ων .  3 .  Οι όροι κάτω από τους οποίους πρέπει να χρησιμοποιείται ένας εξοπλισμός ατομικής προστασίας, ιδίως όσον αφορά τη διάρκεια του χρόνου κατά τον οποίο ο εργαζόμενος πρέπει να φορά τον εξοπλισμό αυτό, καθορίζονται από τη σοβαρότητα του κινδύνου, τη  συχνότητα της έκθεσης στον κίνδυνο και τα χαρακτηριστικά της θέσης εργασίας του κάθε εργαζομένου καθώς και από την απόδοση του εξοπλισμού ατομικής προστασίας .  4 .  ιΕνας εξοπλισμός ατομικής προστασίας προορίζεται, καταρχήν, για προσωπική χρήση .  Εφόσον οι περιστάσεις απαιτούν χρησιμοποίηση ενός εξοπλισμού ατομικής προστασίας από περισσότερα του ενός πρόσωπα, πρέπει να λαμβάνονται κατάλληλα μέτρα έτσι ώστε μια τέτοια χρησιμοποίηση να μη θέτει κανένα πρόβλημα υγείας ή υγιεινής στους διάφορους  χρήστες .  5 .  Μέσα στην επιχείρηση ή/και στην εγκατάσταση, πρέπει, για κάθε εξοπλισμό ατομικής προστασίας, να παρέχονται και να είναι διαθέσιμες οι κατάλληλες πληροφορίες που απαιτούνται κατ' εφαρμογή των παραγράφων 1 και 2 .  6 .  Οι εξοπλισμοί ατομικής προστασίας πρέπει να παρέχονται δωρεάν από τον εργοδότη ο οποίος εξασφαλίζει την καλή λειτουργία τους και την ικανοποιητική κατάστασή τους από άποψη υγιεινής, με τις αναγκαίες συντηρήσεις, επισκευές και αντικαταστάσεις .  Τα κράτη μέλη μπορούν, ωστόσο, να προβλέπουν, σύμφωνα με τις εθνικές πρακτικές, ότι οι εργαζόμενοι καλούνται να συμβάλουν στα έξοδα ορισμένων εξοπλισμών ατομικής προστασίας εφόσον αυτοί δεν χρησιμοποιούνται μόνο στην εργασία .  7 .  Ο εργοδότης ενημερώνει εκ των προτέρων τον εργαζόμενο σχετικά με τους κινδύνους από τους οποίους τον προστατεύει ο εξοπλισμός ατομικής προστασίας .  8 .  Ο εργοδότης εξασφαλίζει την εκπαίδευση καθώς επίσης και την οργάνωση, ενδεχομένως, ασκήσεων για τη χρησιμοποίηση των εξοπλισμών ατομικής προστασίας .  9 .  Οι εξοπλισμοί ατομικής προστασίας, εκτός από ειδικές και έκτακτες περιπτώσεις, μπορεί να χρησιμοποιούνται μόνο για τις προβλεπόμενες χρήσεις .  Πρέπει να χρησιμοποιούνται σύμφωνα με τις οδηγίες χρήσης .  Οι οδηγίες χρήσης πρέπει να είναι κατανοητές από τους εργαζόμενους .  Άρθρο 5 Αξιολόγηση των εξοπλισμών ατομικής προστασίας 1 .  Πριν από την επιλογή ενός εξοπλισμού ατομικής προστασίας, ο εργοδότης υποχρεούται να πραγματοποιεί αξιολόγηση του εξοπλισμού ατομικής προστασίας τον οποίο προτίθεται να χρησιμοποιήσει, για να εκτιμά κατά πόσον ο εξοπλισμός αυτός ανταποκρίνεται στους  όρους του άρθρου 4 παράγραφοι 1 και 2 .  Η αξιολόγηση αυτή περιλαμβάνει :  α ) ^την ανάλυση και την εκτίμηση των κινδύνων που δεν μπορούν να αποφευχθούν με άλλα μέσα  β ) τον καθορισμό των χαρακτηριστικών που απαιτούνται για να ανταποκρίνεται ο εξοπλισμός ατομικής προστασίας στους κινδύνους που αναφέρονται στο στοιχείο α ), έχοντας υπόψη τις ενδεχόμενες πηγές κινδύνων που είναι δυνατό να δημιουργήσει ο εξοπλισμός ατομικής  προστασίας  γ ) την εκτίμηση των χαρακτηριστικών των υπό εξέταση διαθέσιμων εξοπλισμών ατομικής προστασίας, σε σχέση με τα χαρακτηριστικά που αναφέρονται στο στοιχείο^β ).  2 .  Η αξιολόγηση που προβλέπεται στην παράγραφο 1 πρέπει να αναθεωρείται ανάλογα με τις μεταβολές που γίνονται στα στοιχεία τα οποία την αποτελούν .  Άρθρο 6 ^(*) Κανόνες χρησιμοποίησης 1 .  Με την επιφύλαξη των άρθρων 3, 4 και 5, τα κράτη μέλη μεριμνούν για τον καθορισμό των γενικών κανόνων χρησιμοποίησης των εξοπλισμών ατομικής προστασίας ή/και των κανόνων που αφορούν τις περιπτώσεις ή τις καταστάσεις στις οποίες ο εργοδότης οφείλει  να παρέχει τους εξοπλισμούς ατομικής προστασίας, έχοντας υπόψη τις κοινοτικές ρυθμίσεις σχετικά με την ελεύθερη κυκλοφορία τους .  Οι κανόνες αυτοί αναφέρουν, ιδίως, τις περιστάσεις ή τις καταστάσεις κινδύνου κατά τις οποίες, με την επιφύλαξη της προτεραιότητας των μέσων συλλογικής προστασίας, επιβάλλεται η χρήση εξοπλισμών ατομικής προστασίας .  Τα παραρτήματα Ι, ΙΙ και ΙΙΙ, τα οποία έχουν ενδεικτικό χαρακτήρα, περιλαμβάνουν χρήσιμες ενδείξεις για τον καθορισμό αυτών των κανόνων .  2 .  Κατά την προσαρμογή των κανόνων που προβλέπονται στην παράγραφο 1, τα κράτη μέλη λαμβάνουν υπόψη τις σημαντικές μεταβολές τις οποίες επιφέρει η τεχνική εξέλιξη (*) Βλέπε την ανακοίνωση της Επιτροπής ( ΕΕ αριθ . C 328 της 30.^12 .^1989, σ . 3 ).  στους κινδύνους, τα μέσα συλλογικής προστασίας και στους εξοπλισμούς ατομικής προστασίας .  3 .  Τα κράτη μέλη ζητούν εκ των προτέρων τη γνώμη των οργανώσεων των κοινωνικών εταίρων σχετικά με τους κανόνες που προβλέπονται στις παραγράφους 1 και 2 .  Άρθρο 7 Ενημέρωση των εργαζομένων Με την επιφύλαξη του άρθρου 10 της οδηγίας 89/391/ΕΟΚ, οι εργαζόμενοι ή/και οι εκπρόσωποί τους ενημερώνονται για όλα τα ληπτέα μέτρα όσον αφορά την ασφάλεια και την υγεία των εργαζομένων κατά τη χρησιμοποίηση από τους εργαζόμενους εξοπλισμών ατομικής  προστασίας κατά την εργασία .  Άρθρο 8 Διαβουλεύσεις και συμμετοχή των εργαζομένων Η διαβούλευση με τους εργαζομένους ή/και τους εκπροσώπους τους και η συμμετοχή αυτών γίνονται σύμφωνα με το άρθρο 11 της οδηγίας 89/391/ΕΟΚ, στα πλαίσια των ζητημάτων που καλύπτει η παρούσα οδηγία, συμπεριλαμβανομένων των παραρτημάτων της .   ΜΕΡΟΣ ΙΙΙ Διάφορες διατάξεις Άρθρο 9 Προσαρμογή των παραρτημάτων Οι αυστηρά τεχνικές προσαρμογές των παραρτημάτων Ι, ΙΙ και ΙΙΙ σε συνάρτηση με :  - την έκδοση οδηγιών για θέματα τεχνικής εναρμόνισης και τυποποίησης, σχετικά με τους εξοπλισμούς ατομικής προστασίας ή/και - την τεχνολογική πρόοδο, την εξέλιξη των διεθνών ρυθμίσεων ή προδιαγραφών ή των γνώσεων στον τομέα των εξοπλισμών ατομικής προστασίας,  θεσπίζονται σύμφωνα με τη διαδικασία που προβλέπεται στο άρθρο 17 της οδηγίας 89/391/ΕΟΚ .  Άρθρο 10 Τελικές διατάξεις 1 .  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν με την παρούσα οδηγία, το αργότερο μέχρι τις 31 Δεκεμβρίου 1992 . Πληροφορούν αμέσως την Επιτροπή σχετικά .  2 .  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που έχουν ήδη θεσπίσει ή που θεσπίζουν στον τομέα που διέπεται από την παρούσα οδηγία .  3 .  Τα κράτη μέλη υποβάλλουν, ανά πενταετία, έκθεση στην Επιτροπή σχετικά με την πρακτική εφαρμογή των διατάξεων της παρούσας οδηγίας, αναφέροντας τις απόψεις των κοινωνικών εταίρων .  Η Επιτροπή ενημερώνει σχετικά το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας .  4 .  Η Επιτροπή υποβάλλει, κατά περιόδους, στο Ευρωπαϊκό Κοινοβούλιο, το Συμβούλιο και στην Οικονομική και Κοινωνική Επιτροπή, έκθεση σχετικά με την εφαρμογή της παρούσας οδηγίας, λαμβάνοντας υπόψη τις παραγράφους 1, 2 και 3 .  Άρθρο 11 Η παρούσα οδηγία απευθύνεται στα κράτη μέλη .   Βρυξέλλες, 30 Νοεμβρίου 1989 .  Για το Συμβούλιο Ο Πρόεδρος J.P . SOISSON  ( 1 ) ΕΕ αριθ . C 161 της 20.^6.^1988, σ . 1, ΕΕ αριθ . C 115 της 8.^5.^1989, σ . 27 και ΕΕ αριθ . C 287 της 15.^11.^1989, σ . 11 . ( 2 ) ΕΕ αριθ . C 12 της 16 . 1 . 1989, σ . 92 και ΕΕ αριθ . C 256 της 19.^10.^1988, σ . 61 . ( 3 ) ΕΕ αριθ . C 318 της 12.^12.^1988, σ . 30 . ( 4 ) ΕΕ αριθ . C 28 της 3.^2.^1988, σ . 3 . ( 5 ) ΕΕ αριθ . C 28 της 3.^2.^1988, σ . 1.(6 ) ΕΕ αριθ . L 183 της 29.^6.^1989, σ . 1 . ( 7 ) ΕΕ αριθ . L 185 της 9.^7.^1974, σ . 15 .   ΠΑΡΑΡΤΗΜΑ Ι   ΕΝΔΕΙΚΤΙΚΟ ΔΙΑΓΡΑΜΜΑ ΓΙΑ ΤΗΝ ΑΠΟΓΡΑΦΗ ΤΩΝ ΚΙΝΔΥΝΩΝ ΜΕ ΣΚΟΠΟ ΤΗ ΧΡΗΣΗ ΔΙΑΦΟΡΩΝ ΕΞΟΠΛΙΣΜΩΝ ΑΤΟΜΙΚΗΣ ΠΡΟΣΤΑΣΙΑΣ   ΚΙΝΔΥΝΟΙ ΦΥΣΙΚΟΙ ΧΗΜΙΚΟΙ ΒΙΟΛΟΓΙΚΟΙ ΜΗΧΑΝΙΚΟΙ ΘΕΡΜΙΚΟΙ ΑΚΤΙΚΟΒΟΛΙΕΣ ΑΕΡΟΛΥΜΑΤΑ ( AEROSOLS ) ΥΓΡΑ Πτώσεις από ύψος Κατα - πληξίες,  κτυπή - ματα,  προσ - κρού - σεις,  συμπιέ - σεις Κεντρί - σματα,  καψί - ματα,  εκδορές Δονήσεις Γλυστρί - ματα,  πτώσεις στο ίδιο επίπεδο Θερμό - τητα,  φλόγες Ψύχος ΗΛΕΚ - ΤΡΙΚΟΙ Μη ιοντί - ζουσες Ιοντί - ζουσες ΘΟΡΥ - ΒΟΙ Σκόνες,  ίνες Καπνοί Ομίχλες Εμβα - πτίσεις Εκτινά - ξεις,  πιτσιλί - σματα ΑΕΡΙΑ,  ΑΤΜΟΙ Παθο - γόνα βακτή - ρια Παθο - γόνοι ιοί Μύκητες που προκα - λούν μυκητιά - σεις Μη μικρο - βιακά,  βιολο - γικά αντιγόνα  Κρανίο  Αυτιά  Μάτια  Αναπνευστικές οδοί  Πρόσωπο  Ολόκληρο το κεφάλι  Χέρι  Βραχίονας ( μέρη )  Πόδι  Κνήμη ( μέρη )  Δέρμα  Κορμός/κοιλιά  Παρεντερική οδός  Ολόκληρο το σώμα     ΜΕΡΟΣ ΤΟΥ ΣΩΜΑΤΟΣ ΔΙΑΦΟΡΑ ΚΑΤΩ ΑΚΡΑ ΑΝΩ ΑΚΡΑ ΚΕΦΑΛΗ   ΠΑΡΑΡΤΗΜΑ ΙΙ   ΕΝΔΕΙΚΤΙΚΟΣ ΚΑΙ ΜΗ ΕΞΑΝΤΛΗΤΙΚΟΣ ΚΑΤΑΛΟΓΟΣ ΔΙΑΦΟΡΩΝ ΕΞΟΠΛΙΣΜΩΝ ΑΤΟΜΙΚΗΣ ΠΡΟΣΤΑΣΙΑΣ  ΠΡΟΣΤΑΤΕΥΤΙΚΑ ΜΕΣΑ ΚΕΦΑΛΙΟΥ - Κράνη προστασίας για τη βιομηχανία ( κράνη ορυχείων, εργοταξίων δημοσίων έργων, διαφόρων βιομηχανιών ) - Ελαφρά προστατευτικά καλύμματα για την προστασία του τριχωτού του κεφαλιού [κασκέτα, σκούφοι, δίχτυα ( φιλέδες ) με ή χωρίς γείσο] - Προστατευτικά καλύμματα κεφαλιού [σκούφοι, κασκέτα, κουκούλες κ.λπ ., από ύφασμα, από επιχρισμένο ύφασμα ( μουσαμάς ) κ.λπ .].  ΠΡΟΣΤΑΤΕΥΤΙΚΑ ΜΕΣΑ ΤΗΣ ΑΚΟΗΣ - Σφαιρίδια και βύσματα για τα αυτιά - Ωτοασπίδες ( που καλύπτουν πλήρως το πτερύγιο του αυτιού ) - Ωτοασπίδες που προσαρμόζονται στα προστατευτικά κράνη της βιομηχανίας - Ωτοασπίδες με δέκτη για βρόγχο επαγωγής χαμηλής συχνότητας - Προστατευτικά μέσα κατά του θορύβου εξοπλισμένα με συσκευές ενδοεπικοινωνίας.  ΠΡΟΣΤΑΤΕΥΤΙΚΑ ΜΕΣΑ ΤΩΝ ΟΦΘΑΛΜΩΝ ΚΑΙ ΤΟΥ ΠΡΟΣΩΠΟΥ - Γυαλιά με βραχίονες- Γυαλιά-προσωπίδες ( που καλύπτουν εν μέρει το πρόσωπο ) - Γυαλιά προστασίας από τις ακτινοβολίες Χ, τις ακτινοβολίες λέιζερ, τις υπεριώδεις υπέρυθρες ορατές ακτινοβολίες - Οθόνες προσώπου - Προσωπίδες και κράνη για ηλεκτροσυγκόλληση ( προσωπίδες που κρατιούνται με το χέρι, που στηρίζονται με στεφάνι στο κεφάλι ή που προσαρμόζονται στα προστατευτικά κράνη ).  ΠΡΟΣΤΑΤΕΥΤΙΚΑ ΜΕΣΑ ΤΩΝ ΑΝΑΠΝΕΥΣΤΙΚΩΝ ΟΔΩΝ - Διηθητικές συσκευές που συγκρατούν τις σκόνες, τα αέρια και τις ραδιενεργές σκόνες - Συσκευές που απομονώνουν από τον αέρα του περιβάλλοντος με τροφοδοσία σε αέρα - Αναπνευστικές συσκευές που διαθέτουν κινητή προσωπίδα συγκόλλησης - Συσκευές και εξοπλισμοί για δύτες - Σκάφανδρα για δύτες .  ΠΡΟΣΤΑΤΕΥΤΙΚΑ ΜΕΣΑ ΤΩΝ ΧΕΡΙΩΝ ΚΑΙ ΤΩΝ ΒΡΑΧΙΟΝΩΝ - Γάντια - κατά των φυσικών προσβολών ( διατηρήσεις, κοψίματα, κραδασμοί, κ.λπ .) - κατά των χημικών προσβολών - για ηλεκτρολόγους και για προστασία από τη θερμότητα - Γάντια χωρίς διαιρέσεις για τα δάκτυλα εκτός από τον αντίχειρα - Καλύπτρες δακτύλων - Μανσέτες - Περικάρπια διαφόρων ειδών - Γάντια που αφήνουν ελεύθερα τα άκρα των δακτύλων - Περιχειρίδια δερματεργατών .  ΠΡΟΣΤΑΤΕΥΤΙΚΑ ΜΕΣΑ ΤΩΝ ΠΟΔΙΩΝ ΚΑΙ ΤΩΝ ΚΝΗΜΩΝ - Σκαρπίνια, μποτίνια, χαμηλές μπότες, μπότες ασφάλειας - Υποδήματα με σύστημα ταχείας απελευθέρωσης των κορδονιών ή των αγγραφών - Υποδήματα με συμπληρωματική προστασία του άκρου του ποδιού - Υποδήματα και καλύπτρες υποδημάτων με σόλα ανθεκτική στη θερμότητα - Υποδήματα, μπότες και καλύπτρες μποτών για προστασία από τη θερμότητα - Υποδήματα, μπότες και καλύπτρες μποτών για προστασία από το κρύο - Υποδήματα, μπότες και καλύπτρες μποτών για προστασία από τους κραδασμούς - Υποδήματα, μπότες και καλύπτρες μποτών για προστασία από τα ηλεκτροστατικά φορτία - Υποδήματα, μπότες και καλύπτρες μποτών με ηλεκτρική μόνωση - Μπότες προστασίας από τις αλυσίδες των αλυσοπρίονων - Ξυλοπάπουτσα - Επιγονατίδες - Προσαρμόσιμα προστατευτικά μέσα της ράχης του ποδιού - Γκέτες - Αφαιρετές σόλες ( κατά τη θερμότητας, της διάτρησης ή της εφίδρωσης ) - Βιδωτά καρφιά για πάγο, χιόνι, ολισθηρά εδάφη .  ΠΡΟΣΤΑΤΕΥΤΙΚΑ ΜΕΣΑ ΤΟΥ ΔΕΡΜΑΤΟΣ - Κρέμες προστασίας/αλοιφές .  ΠΡΟΣΤΑΤΕΥΤΙΚΑ ΜΕΣΑ ΤΟΥ ΚΟΡΜΟΥ ΚΑΙ ΤΗΣ ΚΟΙΛΙΑΣ - Γιλέκα, σακάκια και ποδιές προστασίας από τις μηχανικές προσβολές ( διάτρηση, κοψίματα, εκσφενδόνιση λιωμένων μετάλλων, κ .λπ .) - Γιλέκα, σακάκια και ποδιές προστασίας από τις χημικές προσβολές - Θερμαινόμενα γιλέκα - Σωσίβια - Ποδιές προστασίας από τις ακτινοβολίες Χ - Ζώνες συγκράτησης του κορμού .  ΠΡΟΣΤΑΤΕΥΤΙΚΑ ΜΕΣΑ ΟΛΟΚΛΗΡΟΥ ΤΟΥ ΣΩΜΑΤΟΣ - Εξοπλισμός προστασίας από τις πτώσεις - Εξοπλισμός "αντιπτωτικού τύπου" ( πλήρης εξοπλισμός που περιλαμβάνει όλα τα αναγκαία εξαρτήματα για τη χρήση του ) - Εξοπλισμός με φρένο "απορρόφησης κινητικής ενέργειας" (πλήρης εξοπλισμός που περιλαμβάνει όλα τα αναγκαία εξαρτήματα για τη χρήση του ) - Συστήματα συγκράτησης του σώματος ( εξαρτισμός ασφάλειας ).  - Ενδυμασίες προστασίας - Ενδυμασίες εργασίας τύπου "ασφάλειας" ( δύο κομματιών και φόρμες ) - Ενδυμασίες προστασίας από τις μηχανικές προσβολές ( διατήρηση, κοψίματα, κ.λπ .) - Ενδυμασίες προστασίας από τις χημικές προσβολές - Ενδυμασίες προστασίας από τις εκσφενδονίσεις λιωμένων μετάλλων και από την υπέρυθρη ακτινοβολία - Ενδυμασίες προστασίας από τη θερμότητα - Ενδυμασίες προστασίας από το ψύχος - Ενδυμασίες προστασίας από τη ραδιενεργή μόλυνση - Ενδυμασίες προστασίας από τις σκόνες - Ενδυμασίες προστασίας από τα αέρια - Ενδυμασίες και εξαρτήματα ( περιβραχιόνια, γάντια, κ.λπ .), με φθορίζουσα επισήμανση, με αντανάκλαση - Κουβέρτες προστασίας  ΠΑΡΑΡΤΗΜΑ ΙΙΙ   ΕΝΔΕΙΚΤΙΚΟΣ ΚΑΙ ΜΗ ΕΞΑΝΤΛΗΤΙΚΟΣ ΚΑΤΑΛΟΓΟΣ ΔΡΑΣΤΗΡΙΟΤΗΤΩΝ ΚΑΙ ΤΟΜΕΩΝ ΔΡΑΣΤΗΡΙΟΤΗΤΩΝ ΠΟΥ ΕΝΔΕΧΟΜΕΝΩΣ ΑΠΑΙΤΟΥΝ ΝΑ ΤΙΘΕΝΤΑΙ ΣΤΗ ΔΙΑΘΕΣΗ ΤΩΝ ΕΡΓΑΖΟΜΕΝΩΝ ΕΞΟΠΛΙΣΜΟΙ ΑΤΟΜΙΚΗΣ ΠΡΟΣΤΑΣΙΑΣ  1 . ^ΠΡΟΣΤΑΤΕΥΤΙΚΑ ΜΕΣΑ ΤΟΥ ΚΕΦΑΛΙΟΥ ( ΠΡΟΣΤΑΣΙΑ ΚΡΑΝΙΟΥ ) Προστατευτικά κράνη - Οικοδομικά έργα, ιδίως δραστηριότητες επάνω, κάτω ή κοντά σε ικριώματα και θέσεις εργασίας σε μεγάλο ύψος από το έδαφος, έργα συναρμολόγησης και αποσυναρμολόγησης ξυλοτύπων, συναρμολόγησης και τοποθέτησης, εγκατάσταση ικριωμάτων και κατεδαφίσεων .  - ιΕργα σε μεταλλικές γέφυρες, κτίρια με μεταλλικό σκελετό μεγάλου ύψους, σε στύλους, σε πύργους, σε χαλύβδινα υδραυλικά έργα, σε εγκαταστάσεις υψικαμίνων, σε χαλυβουργεία, σε ελασματουργεία, σε μεγάλες δεξαμενές, σε αγωγούς μεγάλης διαμέτρου, σε  εγκαταστάσεις παραγωγής θερμότητας και σε σταθμούς ηλεκτροπαραγωγής,  - ιΕργα σε τάφρους, ορύγματα, φρέατα και στοές,  - Χωματουργικά και εκβραχισμοί,  - ιΕργα σε υπόγειες εκμεταλλεύσεις σε λατομεία, σε επιφανειακές εκμεταλλεύσεις και σε μετατοπίσεις μπαζών,  - Χειρισμός πιστολιών σφράγισης,  - Εργασίες με εκρηκτικά,  - Εργασίες σε ανελκυστήρες σε ανυψωτικά μηχανήματα, σε γερανούς και μεταφορικά μέσα,  - Εργασίες σε εγκαταστάσεις υψικαμίνων, σε εγκαταστάσεις απευθείας αναγωγής σε χαλυβουργεία, σε ελασματουργεία, σε μεταλλουργικά εργοστάσια, σε εργαστήρια σφυρηλάτησης, μορφοποίησης και σε χυτήρια,  - Εργασίες σε βιομηχανικούς κλιβάνους σε δεξαμενές, σε συσκευές, σε σιλό, σε χοάνες και σε σωληνώσεις,  - Ναυπηγικά έργα,  - Ελιγμοί σιδηροδρομικών συρμών,  - Εργασίες σε σφαγεία .  2 . ^ΠΡΟΣΤΑΤΕΥΤΙΚΑ ΜΕΣΑ ΤΩΝ ΠΟΔΙΩΝ Προστατευτικά υποδήματα με σόλα κατά της διάτρησης - Βασικές οικοδομικές εργασίες, έργα ειδικότητας πολιτικού μηχανικού και οδοποιΐας,  - ιΕργα σε ικριώματα,  - Εργασίες κατεδάφισης οικοδομικού σκελετού,  - Οικοδομικές εργασίες με σκυρόδεμα και προκατασκευασμένα στοιχεία που περιλαμβάνουν τη συναρμολόγηση και αποσυναρμολόγηση των ξυλοτύπων,  - Εργασίες σε εργοτάξια και χώρους εναπόθεσης υλικών,  - Εργασίες σε στέγες .  Προστατευτικά υποδήματα χωρίς σόλα κατά της διάτρησης - ιΕργα σε μεταλλικές γέφυρες κτίρια με μεταλλικό σκελετό μεγάλου ύψους, σε υποστυλώματα, σε πύργους σε ανελκυστήρες σε χαλύβδινες υδραυλικές κατασκευές, σε εγκαταστάσεις υψικαμίνων, σε χαλυβουργεία, σε ελασματουργεία, σε μεγάλες δεξαμενές, σε αγωγούς  μεγάλης διαμέτρου, σε γερανούς σε εγκαταστάσεις παραγωγής θερμότητας και σταθμούς ηλεκτροπαραγωγής,  - ιΕργα κατασκευής κλιβάνων, συναρμολόγηση εγκαταστάσεων θέρμανσης εξαερισμού και μεταλλικών σκελετών,  - ιΕργα μετατροπών και συντήρησης,  - ιΕργα σε εγκαταστάσεις υψικαμίνων, απευθείας αναγωγής, χαλυβουργεία, ελασματουργεία, μεταλλουργικά εργοστάσια, εργαστήρια σφυρηλάτησης τύπωσης σε πιεστήρια εν θερμώ και σε συρματουργεία,  - ιΕργα σε λατομεία, σε επιφανειακές εκμεταλλεύσεις και μετατοπίσεις μπαζών,  - Εργασίες και μετατροπές σε λίθους,  - Κατασκευή, χειρισμός και επεξεργασία επίπεδης και κοίλης υάλου,  - Χειρισμός καλουπιών στην κεραμοποιία,  - Εργασίες επικάλυψης κοντά στον κλίβανο στα κεραμοποιεία,  - Εργασίες καλουπώματος στη βαριά βιομηχανία κεραμοποιίας και στη βιομηχανία οικοδομικών υλικών,  - Μεταφορές και εργασίες εναποθήκευσης,  - Διακίνηση μεγάλων κομματιών κατεψυγμένου κρέατος και μεταλλικών βαρελιών κονσερβών,  - Ναυπηγικές εργασίες,  - Ελιγμοί σιδηροδρομικών συρμών.  Υποδήματα ασφάλειας με ειδικό τακούνι ή σόλα και σόλα κατά της διάτρησης - Εργασίες πάνω σε στέγες .  Υποδήματα ασφάλειας με σόλα θερμικά μονωμένη - Εργασίες επάνω ή με διάπυρες ή πολύ ψυχρές μάζες .  Υποδήματα ασφάλειας που βγαίνουν εύκολα - Σε περίπτωση κινδύνου διείσδυσης τετηγμένων υλικών .  3 . ^ΠΡΟΣΤΑΤΕΥΤΙΚΑ ΜΕΣΑ ΤΩΝ ΟΦΘΑΛΜΩΝ ιΗ ΤΟΥ ΠΡΟΣΩΠΟΥ Προστατευτικά γυαλιά, διαφράγματα ή οθόνες προστασίας προσώπου - Εργασίες συγκόλλησης, λείανσης και κοπής με τροχό,  - Εργασίες διάτρησης και με κοπίδι,  - Κοπή και επεξεργασία λίθων,  - Χειρισμός πιστολιών σφράγισης,  - Χειρισμός μηχανών που λειτουργούν με αφαίρεση των γρεζιών κατά τη μεταποίηση υλικών που παράγουν γρέζια μικρού μήκους,  - Εργασίες τύπωσης,  - Απομάκρυνση και θρυμματισμός συντριμμάτων από γυαλί ή κεραμικά υλικά,  - Εργασία με συνεχή εκτόξευση κοκκωδών λειαντικών μέσων,  - Χειρισμός όξινων και αλκαλικών προϊόντων, απολυμαντικών και διαβρωτικών απορρυπαντικών,  - Χειρισμός συστημάτων με εκτοξευτήρα υγρού,  - Χειρισμός λιωμένων μαζών και παραμονή στη γειτονία τους,  - Δραστηριότητες σε περιβάλλον με ακτινοβολούμενη θερμότητα,  - Εργασίες με λέιζερ .  4 . ^ΠΡΟΣΤΑΤΕΥΤΙΚΑ ΜΕΣΑ ΤΩΝ ΑΝΑΠΝΕΥΣΤΙΚΩΝ ΟΔΩΝ Συσκευές προστασίας των αναπνευστικών οδών - Εργασίες μέσα σε εμπορευματοκιβώτια σε αίθουσες μικρών διαστάσεων και βιομηχανικούς κλιβάνους που θερμαίνονται με αέριο, εφόσον είναι δυνατόν να υπάρξουν κίνδυνοι δηλητηρίασης από αέριο ή από ανεπάρκεια οξυγόνου,  - Εργασίες στην κορυφή υψικαμίνου,  - Εργασίες κοντά στους μεταλλάκτες και στους αγωγούς αερίων των υψικαμίνων,  - Εργασίες κοντά στη χύτευση μέσα σε κάδο όταν υπάρχει έκλυση καπνών βαρέων μετάλλων,  - Εργασίες στην πυρίμαχη επένδυση των κλιβάνων και των κάδων χύτευσης όταν μπορεί να εκλυθεί σκόνη,  - Βαφή με πιστολέτο, χωρίς επαρκή αερισμό,  - Εργασίες σε φρέατα, σήραγγες και άλλα υπόγεια στοιχεία του δικτύου υπονόμων,  - Εργασίες σε ψυκτικές εγκαταστάσεις όπου υπάρχει κίνδυνος διαρροής του ψυκτικού υγρού .  5 . ^ΠΡΟΦΥΛΑΞΗ ΤΗΣ ΑΚΟΗΣ Προστατευτικά μέσα της ακοής - Χειρισμός πρέσας για μέταλλα,  - Εργασίες που επιβάλλουν τη χρήση μηχανημάτων με συμπιεσμένο αέρα,  - Δραστηριότητες του προσωπικού εδάφους στα αεροδρόμια,  - Εργασίες έμπηξης πασσάλων,  - Ξυλουργικές και κλωστοϋφαντουργικές εργασίες .  6 . ^ΠΡΟΣΤΑΤΕΥΤΙΚΑ ΜΕΣΑ ΤΟΥ ΚΟΡΜΟΥ, ΤΩΝ ΒΡΑΧΙΟΝΩΝ ΚΑΙ ΤΩΝ ΧΕΡΙΩΝ Εξοπλισμός προστασίας - Χειρισμός όξινων και αλκαλικών προϊόντων, απολυμαντικών και διαβρωτικών απορρυπαντικών,  - Χειρισμός διάπυρων μαζών ή παρουσία του εργαζομένου στη γειτονία τους και σε θερμό περιβάλλον,  - Χειρισμός επίπεδου γυαλιού,  - Εργασίες με αμμοβολή,  - Εργασίες σε ψυκτικούς θαλάμους .  Προστατευτικά ενδύματα που αναφλέγονται δύσκολα - Εργασίες συγκόλλησης σε χώρους με μικρές διαστάσεις .  Ποδιές κατά της διάτρησης - Εργασίες αφαίρεσης των οστών και κοπής κρέατος,  - Χειρισμός κρεατομάχαιρου, όταν το μαχαίρι κατευθύνεται προς το σώμα .  Δερμάτινες ποδιές - Εργασίες συγκόλησης,  - Εργασίες σφυρηλάτησης,  - Εργασίες χύτευσης .  Περιχειρίδια προστασίας του πήχυ - Εργασίες αφαίρεσης των οστών και κοπής κρέατος .  Γάντια - Εργασίες συγκόλλησης,  - Χειρισμός αντικειμένων με οξείες ακμές, αλλά όχι με χρήση μηχανών που ενδέχεται να αρπάξουν το γάντι,  - Χειρισμός στην ελεύθερη ατμόσφαιρα όξινων και αλκαλικών προϊόντων .  Γάντια από πλεγμένο μεταλλικό νήμα - Εργασίες αφαίρεσης των οστών και κοπής κρέατος,  - Τακτική χρήση κρεατομάχαιρου στην παραγωγή και στα σφαγεία,  - Αντικατάσταση μαχαιριών στις μηχανές κοπής .   7 . ^ΕΝΔΥΜΑΣΙΕΣ ΠΡΟΣΤΑΣΙΑΣ ΑΠΟ ΤΙΣ ΚΑΚΟΚΑΙΡΙΕΣ - Εργασίες στο ύπαιθρο με βροχή ή κρύο .   8 . ^ΕΝΔΥΜΑΣΙΕΣ ΑΣΦΑΛΕΙΑΣ - Εργασίες που επιβάλλουν να διακρίνονται τα άτομα εγκαίρως .   9 . ^ΠΡΟΣΤΑΣΙΑ ΑΠΟ ΤΙΣ ΠΤΩΣΕΙΣ ( ΕΞΑΡΤΙΣΜΟΣ ΑΣΦΑΛΕΙΑΣ ) - Εργασίες σε ικριώματα,  - Συναρμολόγηση προκατασκευασμένων στοιχείων,  - Εργασίες σε στύλους .  10 . ^ΠΡΟΣΤΑΣΙΑ ΜΕ ΔΕΣΜΙΟ - Εργασίες μέσα σε θαλάμους χειρισμού γερανών που βρίσκονται σε μεγάλο ύψος,  - Εργασίες σε θαλάμους χειρισμού οχημάτων μετατόπισης αποθηκευμένων εμπορευμάτων,  - Εργασίες σε υψηλά σημεία πύργων γεωτρυπάνων,  - Εργασίες σε φρέατα και σωληνώσεις .  11 . ^ΠΡΟΣΤΑΤΕΥΤΙΚΑ ΜΕΣΑ ΤΟΥ ΔΕΡΜΑΤΟΣ - Χειρισμός επιχρισμάτων,  - Εργασίες βυρσοδεψίας .

Summary:
Χρήση μέσων ατομικής προστασίας
Χρήση μέσων ατομικής προστασίας
 
ΣΥΝΟΨΗ ΤΟΥ ΑΚΟΛΟΥΘΟΥ ΚΕΙΜΕΝΟΥ:
Οδηγία 89/656/ΕΟΚ — ελάχιστες απαιτήσεις υγείας και ασφάλειας για τη χρήση από εργαζομένους μέσων ατομικής προστασίας
ΠΟΙΟΣ ΕΙΝΑΙ Ο ΣΚΟΠΟΣ ΤΗΣ ΟΔΗΓΙΑΣ;
Καθορίζει τις ελάχιστες απαιτήσεις για την εκτίμηση, την επιλογή και τη σωστή χρήση των μέσων ατομικής προστασίας (ΜΑΠ)* κατά την εργασία. Προτεραιότητα δίνεται στα συλλογικά μέτρα ασφάλειας.
ΒΑΣΙΚΑ ΣΗΜΕΙΑ
Υποχρεώσεις των εργοδοτών
Τα ΜΑΠ πρέπει να συμμορφώνονται με τους σχετικούς κανόνες της ΕΕ για το σχεδιασμό και την κατασκευή όσον αφορά την υγεία και την ασφάλεια (βλέπε Κανονισμό (ΕΕ) 2016/425 - Διασφάλιση ασφαλών μέσων ατομικής προστασίας για χρήστες και με τους όρους που καθορίζονται σε αυτήν την οδηγία. Ο/η εργοδότης πρέπει να παρέχει τον κατάλληλο εξοπλισμό δωρεάν και να διασφαλίζει την άρτια κατάσταση του και τις συνθήκες υγιεινής.
Αξιολόγηση ΜΑΠ
Πριν από την επιλογή ΜΑΠ ο/η εργοδότης οφείλει να αξιολογήσει το εύρος στο οποίο συμμορφώνονται με τους όρους που καθορίζονται σε αυτήν την οδηγία. Αυτό περιλαμβάνει ανάλυση των κινδύνων που δεν μπορούν να αποφευχθούν με άλλα μέσα καθώς και ορισμό και σύγκριση των απαραίτητων χαρακτηριστικών του εξοπλισμού.
Κανόνες χρήσης
Οι χώρες της ΕΕ πρέπει να εισαγάγουν γενικούς κανόνες για τη χρήση των ΜΑΠ ή/και να καλύψουν περιπτώσεις και καταστάσεις, στις οποίες ο/η εργοδότης οφείλει να παρέχει τέτοιον εξοπλισμό. Πρέπει να υπάρξει πρότερη διαβούλευση με τις οργανώσεις εργοδοτών και υπαλλήλων. Τα παραρτήματα στην οδηγία περιέχουν πληροφορίες για τον σχεδιασμό αυτών των κανόνων:πίνακα ελέγχου δειγμάτων κινδύνου (Παράρτημα Ι),  ενδεικτικό κατάλογο αντικειμένων ΜΑΠ (Παράρτημα ΙΙ),  ενδεικτικό κατάλογο δραστηριοτήτων, οι οποίες ενδέχεται να απαιτούν την παροχή ΜΑΠ (Παράρτημα ΙΙΙ).  Ενημέρωση, διαβούλευση και συμμετοχή εργαζομένων
Οι εργαζόμενοι πρέπει να πληροφορούνται για όλα τα μέτρα που λαμβάνονται. Η διαβούλευση και η συμμετοχή πρέπει να πραγματοποιούνται για τα ζητήματα που καλύπτει η παρούσα οδηγία.
Όπως απαιτεί η Οδηγία 89/391/ΕΕΚ οι τεχνικές προσαρμογές στα παραρτήματα πρέπει να εφαρμόζονται από την Ευρωπαϊκή Επιτροπή, την οποία υποστηρίζει επιτροπή από αντιπροσώπους των χωρών της ΕΕ.
Έκθεση αξιολόγησης
Η αξιολόγηση για την πρακτική εφαρμογή της οδηγίας δημοσιεύτηκε το 2017.
ΑΠΟ ΠΟΤΕ ΕΦΑΡΜΟΖΕΤΑΙ Η ΟΔΗΓΙΑ;
Εφαρμόζεται από τις Τρίτη, 12 Δεκεμβρίου 1989 και έπρεπε να θεσπιστεί στις χώρες της ΕΕ έως τις Πέμπτη, 31 Δεκεμβρίου 1992.
ΓΕΝΙΚΟ ΠΛΑΙΣΙΟ
Για περισσότερες πληροφορίες, ανατρέξτε στα εξής:Οδηγία 89/656/ΕΟΚ — χρήση μέσων ατομικής προστασίας (Ευρωπαϊκός Οργανισμός για την Ασφάλεια και την Υγεία στην Εργασία).  
ΒΑΣΙΚΟΙ ΟΡΟΙ
Μέσα ατομικής προστασίας (ΜΑΠ): ο εξοπλισμός που έχει σχεδιαστεί και κατασκευαστεί με σκοπό να φοριέται ή να κρατιέται από κάποιο άτομο για προστασία από έναν ή περισσότερους κινδύνους για την υγεία και την ασφάλεια. Σειρά από αντικείμενα εξαιρούνται από αυτόν τον ορισμό, όπως εξοπλισμός που χρησιμοποιείται σε περιπτώσεις έκτακτης ανάγκης και διάσωσης, αυτοπροστασίας ή πρόληψης. Τέτοιος εξοπλισμός πρέπει να χρησιμοποιείται όταν οι υπάρχοντες κίνδυνοι δεν μπορούν να περιοριστούν επαρκώς με τεχνικά μέσα συλλογικής προστασίας ή διαδικασιών εργασιακής οργάνωσης.
ΒΑΣΙΚΟ ΚΕΙΜΕΝΟ
Οδηγία 89/656/EΟΚ του Συμβουλίου στις 30 Νοεμβρίου 1989 σχετικά με τις ελάχιστες προδιαγραφές ασφάλειας και υγείας για τη χρήση μέσων ατομικής προστασίας από εργαζομένους στο χώρο εργασίας (τρίτη ειδική οδηγία κατά την έννοια του άρθρου 16(1) της Οδηγίας 89/391/ΕΟΚ) (ΕΕ L 393, 30.12.1989, σ. 18-28)
Οι διαδοχικές τροποποιήσεις της οδηγίας 89/656/ΕΟΚ έχουν ενσωματωθεί στο αρχικό κείμενο. Η παρούσα ενοποιημένη έκδοση έχει μόνο αξία τεκμηρίωσης.
ΣΥΝΑΦΕΣ ΚΕΙΜΕΝΟ
Οδηγία 89/391/EΟΚ του Συμβουλίου στις 12 Ιουνίου 1989 σχετικά με την εισαγωγή μέτρων για την προώθηση της βελτίωσης της ασφάλειας και της υγείας εργαζομένων στην εργασία (ΕΕ L 183, 29.6.1989, σ. 1-8)
Βλέπε ενοποιημένη έκδοση.
τελευταία ενημέρωση 26.11.2018